Ovisnost o soli bi nas mogla koštati
Stručnjaci kažu da Amerikanci prosječno konzumiraju gotovo 50% više soli dnevno nego što je tijelu potrebno.
Pretjerano korištenje soli izaziva visoki krvni tlak i kardiovaskularne bolesti. Vladin odjel za kontrolu hrane i lijekova nastoji uvesti novi program koji bi regulirao i smanjio upotrebu sodijuma, elementa koji produžava valjanost pakirane i hrane u restoranima. Sol hrani daje okus i produžava joj valjanost. Ali slana hrana utječe na povišenje krvnog pritiska, koji vodi do moždanog udara, srčanog i drugih zdravstvenih problema. Vladin odjel za kontrolu hrane i lijekova je slijedeći prijedloge znanstvenog savjetovnog panela, objavio svoj desetogodišnji plan smanjenja količine sodijuma u restoranskoj i pakiranoj hrani. Prerađena i restoranska hrana sadrži najviše sodijuma, ali odjel do sada još uvijek nije postavio legalni limit. Doktor Bob Rubin je prisustvovao panelu. On se zalaže za postepene promjene, jer kako kaže drastični koraci ne bi uspjeli: "Ne bi uspjelo iz više razloga. Prvi je navika korisnika na okus slanije hrane, a ako se naglo smanji količina soli, većini njih se neće svidjeti okus. " Amerikanci konzumiraju otprilike 3,500 miligrama sodijuma dnevno, oko 50% više nego bi trebali navodi Centar za kontrolu i prevenciju bolesti. Doktori kažu da ljudi stariji do 40 godina ili koji imaju visoki krvni tlak ne bi trebali trošiti više od 1500 miligrama dnevno, a Centar za kontrolu i prevenciju bolesti pak kaže da korisnici ne bi trebali koristiti više od 2300 miligrama dnevno. Mnogi Amerikanci smatraju da bi se problem pretjerane upotrebe soli trebao početi rješavati. Oni koji proučavaju ovo polje kažu da je problem prekomjerne upotrebe soli većinom prisutan u razvijenim zemljama. Ali kako ljudi u razvijenim zemljama migriraju u gradove, a lanci brze hrane postaju sve prisutniji, problem prekomjernog konzumiranja soli bi mogao postati globalan. U Sjednjenim Državama federalna vlada i prehrambena industrija pokušavaju raditi zajedno na reduciranju upotrebe sodijuma. Dr. Bob Rubin iz medicinskog centra Georgetown sveučilišta kaže da: "To mora biti partnerstvo individualaca, industrije i vlade. Pojedinci se moraju informirati o hrani bogatoj sodijumom koja nema izraziti slani okus. Recimo kruh je klasičan primjer. U njemu je ogromna količina sodijuma. Sir se također ne smatra slanim, ali ima velike količine sodijuma, i ljudi moraju početi obraćati pozornost na sastojke. " Skeptici kažu da će reguliranje upotrebe sodijuma biti težak zadatak. Navike se moraju promijeniti, a prehrambena industrija će morati raditi na proizvodnji hrane koja će i dalje biti ukusna, ali i zdrava. Najveći izazov će predstavljati kako održati hranu svježom u pakiranju.